Fyrirtækjum í ferðaþjónustu hafa nú þegar borist afbókanir vegna mögulegra gosloka. Engin virkni hefur mælst í gígnum í Meradölum frá því á sunnudag.
Litakóði Veðurstofu íslands var færður úr appelsínugulum yfir í gulan í gær og að sögn Sigríðar Magneu Óskarsdóttur, náttúrvársérfræðings er gosrásin sennilega stífluð. Lítið sem ekkert sé að frétta af gosinu.
Við fylgjumst með óróanum og jarðskjálftavirkninni hún er ekki mikil. Smáskjálftavirkni áfram á Reykjanesi. Óróinn hefur haldist lítill áfram þarna við gosstöðvarnar.
Mikill áhugi var á Íslandi meðal erlendra ferðamanna þegar gosið hófst í byrjun mánaðar og bókanir hjá Icelandair og Play tóku meðal annars kipp. Uppbókað var í þyrluflug yfir gosstöðvarnar nær samdægurs. Birgir Ómar Haraldson framkvæmdastjóri Norðurflugs segir að töluvert hafi verið um afbókanir í gær.
Það fylgir þessu en samst sem áður er það þannig að það eru mjög margir sem vilja samt sem aður sjá nýjar eldstöðvar. Þannig það hefur komið okkur aðeins á óvart hvað það er ekki eins mikið afbókað og við töldum.
Birgir segir að fyritækið hafi látið viðskiptavini vita af stöðunni á gosinu í gær og fólki gefið kost á að afbóka flugið. Fimmtíu prósent þeirra sem áttu bókað flug hafi valið að afbóka flugið.
Ég myndi svona giska á það sé tæplega helmingur sem vill halda áfram.
Þrátt fyrir að gosinu sé að öllum líkindum lokið hafa ekki margar afbókanir borist flugfélögunum síðan í gær. Ásdís Ýr Pétursdóttir, upplýsingafulltrúi Icelandair, segir að félagið hafi ekki orðið vart við afbókanir. Eftirspurn eftir ferðum til Íslands hafi verið mjög mikil síðustu misseri og útlit sé fyrir að svo verði áfram. Nadine Guðrún Yhagi, upplýsingafulltri Play, tekur í sama streng.
Engin virkni hefur mælst á gosstöðvunum frá því á sunnudagsmorgun. Margir ferðamenn eru hættir við ferðir sínar.